
ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Τροποποίηση και συμπλήρωση του Κανονισμού χορηγήσεως συντά¬ 
ξεων από τον Οργανισμό Γεωργικών Ασφαλίσεων (Ο.Γ.Α.). . 1 

Συμπλήρωση της Δ2β/10261/19.4.88 απόφασης Τπ. Υγείας, 
Πρόνοιας και Κοιν. Ασφαλίσεων. 2 

Θέματα και τομείς μετεκπαίδευσης γιατρών Ε.Σ.Υ. για την ειδικό¬ 
τητα της Γενικής Ιατρικής. 3 

Χορήγηση άδειας άσκησης επαγγέλματος Κοινωνικού Λειτουργού 

στην Κων/να Καρακώστα του Γεωργίου. 4 

Επιτήρηση, εγκατάσταση και κίνηση αθιγγάνων. 5 

Φύλακες, νυκτοφύλακες, κλειθροποιοί και μέτρα ασφαλείας Κατα- , 

στημάτων. Οικιών, Πολυκατοικιών κ.λπ. (τ 

Εκκένωση βόθρων. . . .. 7 

Αλιεία στον ποταμό Έβρο - παραποτάμους του και κίνηση ατόμων 
στην παρέβρια περιοχή. 8 

Μέτρα τάξεως και ασφαλείας κατά την τέλεση των αθλητικών αγώ¬ 
νων εορτών ή επιδείξεων, σχετιζομένων με την Αθλητισμό. . . 9 
Απόρριψη αίτησης για χορήγηση άδειας μεταλλευτικών ερευνών 
στο Ν. Καρδίτσας.10 

Τροποποίηση απόφασης ανάθεσης αρμοδιοτήτων στον Υποδιοικητή 
του Ι.Κ.Α.11 

ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Φ.34α/452 ' (1) 

Τροποποίηση και συμπλήρωση του Κανονισμού χορηγήσεως συντάξεων 
από τον Οργανισμό Γεωργικών Ασφαλίσεων (Ο.Γ.Α.). 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

Τις διατάξεις: 

1. Των άρθρων 14 παρ. 2 και 19 παρ. 2 του Ν. 4169/1961. 

2. Του άρθρου 12 παρ. 3 του Ν.Δ. 4575/1966. 

3. Του άρθρου 3 παρ. 1 του Π.Δ. 334/1988 (ΦΕΚ 154/Α/ 
13.7.1988), «Προϋποθέσεις χορήγησης σύνταξης αναπηρίας σε ασφα¬ 
λισμένους του Ο.Γ.Α.». 

-4. Την Φ.34α/935/1988 απόφαση του Υπουργού Υγείας, Πρό¬ 
νοιας και Κοινωνικών Ασφαλίσεων (ΦΕΚ 844/Β/1988) «Κανονισμός 
Χορηγήσεως Συντάξεων από τον Οργανισμό Γεωργικών Ασφαλίσεων 
(Ο.Γ.Α.). 

5. Την 89/3.4.1989 απόφαση του Διοικητικού Συμβουλίου του 
Ο.Γ.Α., αποφασίζουμε: 

Στον Κανονισμό χορηγήσεως συντάξεων από τον Οργανισμό Γεωρ¬ 


γικών Ασφαλίσεων (Ο.Γ.Α.) επέρχονται οι πιο κάτω συμπληρώσεις και 
αντικαταστάσεις: 

Άρθρο 1. 

«I. Το δεύτερο εδάφιο της παραγράφου 1 του άρθρου 15 αντικαθί¬ 
σταται από τα εξής εδάφια: 

«Η αρμοδιότητα των Υγειονομικών Επιτροπών του ΙΚΑ, όπως 
προσδιορίζεται στο προηγούμενο εδάφιο, δύναται να ανατίθεται είτε γε¬ 
νικά σ’ όλη τη Χώρα, είτε σε ορισμένες περιοχές, σε τριμελείς Πρωτο¬ 
βάθμιες και Δευτεροβάθμιες Υγειονομικές Επιτροπές, οι οποίες συντίθε¬ 
νται από ιατρούς του Ο.Γ.Α., του Δημοσίου ή Νομικών Προσώπων Δη¬ 
μοσίου Δικαίου και συγκροτούνται με αποφάσεις του Διοικητή του ΟΓΑ 
μετά από γνώμη των αρμοδίων κατά τόπο Προϊσταμένων των Διευθύν¬ 
σεων ή Τμημάτων Υγιεινής των Νομαρχιών. 

Με τις ίδιες αποφάσεις του Διοικητή του ΟΓΑ ορίζονται ο Πρόεδρος 
της Επιτροπής, ο αναπληρωτής αυτού και οι αναπληρωτές των τακτι¬ 
κών μελών, από ιατρούς του ΟΓΑ, του Δημοσίου, ή Ν.Π.Δ.Δ., ο Γραμ- 
ματέας της Επιτροπής και ο αναπληρωτής του από υπαλλήλους του 
ΟΓΑ, του Δημοσίου ή Ν.Π.Δ.Δ., η τοπική αρμοδιότητα και ο τόπος συ¬ 
νεδρίασης της Επιτροπής, ο οποίος δύναται να είναι το κατάστημα της 
Διευθύνσεως ή του Τμήματος Υγιεινής της Νομαρχίας ή περιφερειακό ή 
Νομαρχιακό Νοσοκομείο ή Κέντρο Υγείας. 

Οι Υγειονομικές Επιτροπές, οι οποίες προβλέπονται στο πρώτο και 
δεύτερο εδάφιο της παραγράφου αυτής δύναται να λειτουργούν και πα¬ 
ράλληλα στις ίδιες τοπικές περιοχές. 

Με κοινή απόφαση των Διοικητών του ΙΚΑ και του ΟΓΑ δύναται να 
ορίζεται, ότι οι Πρωτοβάθμιες Υγειονομικές Επιτροπές, οι οποίες προ- 
βλέπονται στο δεύτερο εδάφιο της παραγράφου αυτής, υπάγονται στη 
δικαιοδοσία των δευτεροβαθμίων Υγειονομικών Επιτροπών, οι οποίες 
προβλέπονται στο πρώτο εδάφιο της παραγράφου αυτής. 

Για την επανεξέταση συνταξιούχων του ΟΓΑ λόγω αναπηρίας, ή 
ασφαλισμένων του Οργανισμού αυτού, που πρόκειται να συνταξιοδοτη- 
θούν λόγω ανικανότητας, σύμφωνα με τις διατάξεις της παραγράφου 2 
του άρθρου 3 του Π.Δ. 334/1988, όπως ισχύουν κάθε φορά, αρμόδια 
για τη διαπίστωση της ύπαρξης ή μη της κατά Νόμο αναπηρίας για τη 
συνέχιση ή διακοπή της συνταξιοδότησης ή της καταβολής των επιδο¬ 
μάτων της απόλυτης αναπηρίας και της τυφλότητας είναι πενταμελής 
Ανωτάτη Υγειονομική Επιτροπή, η οποία συντίθεται από ιατρούς του 
ΟΓΑ του Δημοσίου ή Ν.Π.Δ.Δ. και συγκροτείται με απόφαση του Διοι¬ 
κητή του Ο.Γ.Α. 

Οι διατάξεις του τρίτου εδαφίου της παραγράφου αυτής εφαρμόζο¬ 
νται και για τη συγκρότηση της Ανώτατης Υγειονομικής Επιτροπής. 

Η Ανώτατη Υγειονομική Επιτροπή εδρεύει στην Αθήνα, δύναται 
όμως να συνεδριάζει και στις Πρωτεύουσες των Νομών και των Επαρ¬ 
χιών της Χώρας μετά από αποφάσεις του Διοικητή του ΟΓΑ κατά πε¬ 
νταμελή Τμήματα - κλιμάκια μέχρι και πέντε. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


II. Το άρθρο 23 αντικαθίσταται ως εξής: 

«Άρθρο 23. 

Ανώτατη Υγειονομική Επιτροπή. 

Ι.Ταάρθρα 16, 17, 18, 19 και 20 εφαρμόζονται και στην Ανώτατη 
Υγειονομική Επιτροπή. 

2. Αν τελικά κριθεί από την Ανωτάτη Υγειονομική Επιτροπή ότι ο εν¬ 
διαφερόμενος που εξετάστηκε απ’ αυτήν δεν έχει το κατά νόμο απαιτού- 
μενο ποσοστό ανικανότητας με απόφαση του καθ’ ύλην αρμοδίου Προϊ¬ 
σταμένου του Τμήματος του Κλάδου Συντάξεων της Διοίκησης του 
ΟΓΑ διακόπτεται η συνέχιση της συνταξιοδότησης λόγω αναπηρίας ή 
της καταβολής των προσαυξήσεων στο ποσό της σύνταξης λόγω απόλυ¬ 
της αναπηρίας ή τυφλότητας.» 

III. Η παράγραφος 1 του άρθρου 24 αντικαθίσταται ως εξής: 

«1. Σε περίπτωση άσκησης προσφυγής σύμφωνα με το δεύτερο εδά¬ 
φιο της παραγράφου 1 του άρθρου 21 του Κανονισμού αυτού ενώπιον 
της Δευτεροβάθμιας Υγειονομικής Επιτροπής η παραπομπή του συντα¬ 
ξιούχου ή του υπό συνταξιοδότηση για επανεξέταση κατά τα οριζόμενα 
υπό της παραγράφου 2 του άρθρου 3 του Π.Δ. 334/1988, όπως κάθε 
φορά ισχύουν, στην Ανωτάτη Υγειονομική Επιτροπή και εφόσον τελικά 
διαπιστωθεί ότι οι εξετασθέντες από τις άνω Υγειονομικές Επιτροπές εί¬ 
ναι ανάπηροι κατά την έννοια του νόμου, καταβάλλονται από το ΙΚΑ αν 
χρησιμοποιούνται από τον ΟΓΑ Υγειονομικές Επιτροπές του Ιδρύματος 
αυτού, με χρέωση του ΟΓΑ στον προσελθόντα για εξέταση στην Υγειο¬ 
νομική Επιτροπή το αντίτιμο του εισιτηρίου μετάβασης στον τόπο όπου 
εδρεύει η Υγειονομική Επιτροπή και επιστροφής στον τόπο της κατοι¬ 
κίας του, του κατά τα ανωτέρω μετακινουμένου και του αναγκαίου συ¬ 
νοδού του με σιδηροδρόμους και πλοία στη Β' θέση ή με λεωφορεία και 
ημερήσια αποζημίωση, για τις ημέρες μετάβασης επιστροφής και παρα¬ 
μονής μακριά από τον τόπο της κατοικίας του. 

Αν δεν χρησιμοποιούνται από τον ΟΓΑ οι Υγειονομικές Επιτροπές 
του ΙΚΑ οι ανωτέρω δαπάνες πληρώνονται στους δικαιούχους απ’ ευ¬ 
θείας από τον ΟΓΑ», 

IV. Στο τέλος του άρθρου 25 προστίθεται η εξής διάταξη: 

«Επίσης στις δίχπάνες λειτουργίας των Υγειονομικών Επιτροπών πε¬ 
ριλαμβάνονται και οι δαπάνες μετακινήσεως εκτός έδρας των ιατρών 
της Ανωτάτης Υγειονομικής Επιτροπής και του γραμματέα αυτής». 

Άρθρο 2. 

Αιτήσεις για επανεξέταση συνταξιούχων οι οποίες έχουν γίνει από το 
Διοικητή του ΟΓΑ, σύμφωνα με την παράγραφο 2 του άρθρου 3 του 
Π.Δ. 334/1988 και οι οποίες εκκρεμούν ενώπιον των Ειδικών Υγειο¬ 
νομικών Επιτροπών που προβλέποντο από το δεύτερο εδάφιο της παρ. 1 
του άρθρου 15 του Κανονισμού Χορηγήσεως Συντάξεων από τον ΟΓΑ, 
όπως ίσχυε πριν από την εφαρμογή της απόφασης αυτής, εξετάζονται 
από την προβλεπόμενη από την απόφαση αυτή Ανωτάτη Υγειονομική 
Επιτροπή. 

Άρθρο 3. 

Η ισχύς της απόφασης αυτής να αρχίσει από την πρώτη του επομένου 
της δημοσίευσής της μήνα στην Εφημερίδα της Κυβερνήσεως. 

Η' απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 7 Αυγούστου 1989 

Ο ΥΠΟΥΡΓΟΣ 

ΜΙΛΤΙΑΔΗΣ ΕΒΕΡΤ 

-♦- 

Αριθ. Α2β/10708 (2) 

Συμπλήρωση της Δ2β/10261/19.4.88 απόφασης Υπ. Υγείας, Πρό¬ 
νοιας και Κοιν. Ασφαλίσεων. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

α. Τις διατάξεις των παρ. 1, 2, 4 και 6 του άρθρου 32 του Ν. 
1397/83 (ΦΕΚ 143/83 Ά). 

β. Την αριθμ. Δ2β/οικ. 26397/28.8.86 (ΦΕΚ 722/86 Β') από¬ 
φαση. 

γ. Την απόφαση της Ολομέλειας του Κεντρικού Συμβουλίου Υγείας 
με αριθμό 6/61ης/23.3.89, 

6. Τη Δ2β/10261/19.4.88 (ΦΕΚ 246/Β·/27.4.88) «Θέματα και 
τομείς μετεκπαίδευσης γιατρών Ε.Σ.Υ. για την ειδικότητα της Παιδια¬ 
τρικής», αποφασίζουμε: 


1. Συμπληρώνουμε τη Δ2β/10261/19.4.88 απόφασή μας ως προς 
τα θέματα, τους τομείς και τα κέντρα μετεκπαίδευσης ως εξής: 

Ά ΘΕΜΑΤΑ ΚΑΙ ΤΟΜΕΙΣ ΜΕΤΕΚΠΑΙΔΕΥΣΗΣ: 
αΐ Αναπνευστικό: 

-Διατήρηση ανοικτών αεροφόρων οδών/Διασωλήνωση της τρα¬ 
χείας (διαστομική/διαρρινική). 

- Αερισμός με μάσκα και ασκό. 

- Μηχανικός αερισμός με χρήση αναπνευστήρα (χρήση αναπνευστή¬ 
ρων). 

- Χρήση μεικτών 02/αέρα - Θερ. υγραντήρων. 

- Φυσιοθεραπεία αναπνευστικού/Τεχνική αναρρόφησης. 

- Αντιμετώπιση διαφυγής αέρα (πνευμονοθώρακας (Μ/Π)). 

- Εφαρμογή σωστής οξυγονοθεραπείας. 

- Ανάνηψη. 

α2 Κυκλοφοριακό: 

- Παρακέντηση/καθετηριασμός περιφερειακών αρτηριών. 

- Καθετηριασμός ομφαλικών αγγείων. 

- Παρακέντηση περικαρδίου. 

- Χρήση φαρμάκων με επίδραση στο καρδιοαγγειακό (ινοτροπικά, 
αγγειοδιασταλτικά, αντιυπερτασικά). 

- Καρδιακή ανάταξη. 

- Χρήση διαλυμάτων για ενδοφλέβια χρήση. 

- Χρήση αντιλών σταθερής έγχυσης υγρών. 

- ΗΚΓ/υπερηχογράφημα (στοιχεία). 
α3 Κ.Ν.Σ.: 

- Οσφυονωτιαία/κοιλιακή παρακέντηση. 

- Υπερηχογράφημα εγκεφάλου (στοιχεία). 
α4 Ουροποιητικό: 

- Αξιολόγηση λειτουργίας νεφρών. 

- Αντιμετώπιση ολιγουρίας/ανουρίας (περιτοναϊκή κάθαρση). 
α5 Γαστρεντ/κό: Ήπαρ: 

-Τοποθέτηση καθετήρων (οισοφάγο/στόμαχος/νήστιδα). 
α6 Ανοσολογία: 

- Αξιολόγηση τιμών χολυρεθρίνης. 

- Χρήση χολυρεθρινομέτρου. 

- Χρήση αίματος και παραγόντων αίματος. 

Αφαιμαξομετάγγιση. 

- Ερμηνεία και χρήση παραγόντων πήξης. 
α7 Λοιμώξεις: 

- Τεχνικές αποστείρωσης υλικού ΜΕΝ. 

- Μέτρα προφύλαξης. 

- Διαγνωστική και θεραπευτική προσέγγιση λοιμώξεων. 
α8 Μεταβολισμός: 

- Σίτιση/Διατροφή (γαστρικός/διαπυλωρικός καθετήρας). 
α9 Διατροφή: 

- Ολική παρεντερική διατροφή. 

- Παρακολούθηση και εκτίμηση μεταβολισμού και θρέψης. 
αΙΟ Θερμορρύθμιση: 

- Διατήρηση ουδέτερου θερμικού περιβάλλοντος. 

- Χρήση διαφόρων τύπων θερμοκοιτίδων (ανοικτών - κλειστών - 
δΕΚνΟ - απλών). 

αΐΐ Εργαστήριο: 

- Χρήση και συντήρηση μηχανήματος (αναλυτού) αερίων και αίμα¬ 
τος. 

α12 Μ.Ε.Ν.: 

- Χρήση και συντήρηση αναλυτού Να, Κ, Οα. 

- Χρήση και συντήρηση μικροφυγοκέντρου και χολερυθρινομέ- 
τρου. 

- Χρήση υπερηχογράφου (ει δυνατόν). 

Β' ΚΕΝΤΡΑ ΜΕΤΕΚΠΑΙΔΕΥΣΗΣ: 

βΐ. Κατάλληλα κέντρα μετεκπαίδευσης του εσωτερικού είναι: 

- Νοσ/μείο Παίδων «ΑΓΙΑ ΣΟΦΙΑ»: Α’ και Β’ Νεογνολογικά Τμή¬ 
ματα (Ε.Σ.Υ.). 

- Νοσ/μείο Παίδων «ΑΓΑ. ΚΥΡΙΑΚΟΥ»: Νεογνολογικό Τμήμα 
Παν/ κό. 

- Μαιευτήριο «ΜΑΡΙΚΑ ΗΛΙΑΔΗ»: Νεογνολογικό Τμήμα 
(Ε.Σ.Υ.). 

- Περιφ. Γεν. Νοσ. Θεσ/νίκης «ΙΠΠΟΚΡΑΤΕΙΟ»: - Νεογνολογικό 



ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Τμήμα (Ε.Σ.Τ.). - Νεογνολογιχό Τμήμα (Παν/χό). 

- Περιφ. Γεν. Νοσ/μείο Ιωαννίνων: Νεογνολογιχό Τμήμα (Παν/ 
χό). 

- Περιφ. Γεν. Νοσ/μείο Πατρών: Νεογνολογιχό Τμήμα (Παν/ 
χό). 

- Περιφ. Γεν. Νοσ/μείο Νίκαιας Πειραιά: Νεογνολογιχό Τμήμα 
(Ε.Σ.Τ.). 

- Περιφ. Γεν. Νοσ/μείο Αλεξανδρούπολης: Νεογνολογιχό Τμήμα. 
β2. Τα κέντρα μετεκπαίδευσης του εξωτερικού ορίζονται κατά περί¬ 
πτωση από το Κεντρικό Συμβούλιο Τγείας, κατά τη διακριτική αυτού 
ευχέρεια. 

2. Κατά τα λοιπά η ανωτέρω δ' σχετική απόφαση ισχύει ως έχει. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 2 Αυγούστου 1989 

0 ΥΠΟΥΡΓΟΣ 

ΜΙΛΤΙΑΔΗΣ ΕΒΕΡΤ 

-- 

Αριθ. Α2β/20696 (3) 

Θέματα και τομείς μετεκπαίδευσης γιατρών Ε.Σ.Τ. για την ειδικότητα 
της Γενικής Ιατρικής. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

α. Τις διατάξεις των παρ. 1,2και4του άρθρου 32 του Ν. 1397/83 
(ΦΕΚ 143 Α'). 

β. Την αριθμ. Δ2β/οικ. 26397/28.-.86 (ΦΕΚ 722 Β') απόφαση, 
γ. Την απόφαση της Ολομέλειας του Κεντρικού Συμβουλίου Υγείας 
με αριθμό 13/63ης/8.6.89 συνεδρίασης, αποφασίζουμε: 

1. Καθορίζουμε ως κατωτέρω τους τομείς, τα θέματα και την χρο¬ 
νική διάρκεια μετεκπαίδευσης για την ειδικότητα της Γ ενικής Ιατρικής: 
Α' ΤΟΜΕΙΣ ΚΑΙ ΘΕΜΑΤΑ ΜΕΤΕΚΠΑΙΔΕΥΣΗΣ: 

«1. Επείγουσα Ιατρική: 

Αντιμετώπιση ατυχημάτων, δηλητηριάσεων, κοινών παθολογικών 
καταστάσεων (μεμονωμένων ή ομαδικών) και οργάνωση υπηρεσιών 
παροχής πρώτων βοηθειών. 
α2. Κοινωνική Ιατρική: 

Σχεδιασμός και οργάνωση προγραμμάτων και υπηρεσιών υγείας που 
απευθύνονται στην κοινότητα και αναφέρονται σε θέματα προληπτικής 
ιατρικής, αγωγής υγείας, κλινικής επιδημιολογίας και βιοστατικής, 
κοινωνικής δημογραφίας, ιατρικής πληροφορικής. 
α3. Ιατρική της Εργασίας: 

Σχεδιασμός και οργάνωση προγραμμάτων και υπηρεσιών για αντι¬ 
μετώπιση επαγγελματικών νοσημάτων, έλεγχο εργασιακού χώρου, 
πρόληψη εργατικών ατυχημάτων και επαγγελματικών νοσημάτων. 
α4. Οργάνωση και Διοίκηση Υπηρεσιών Πρωτοβάθμιας Φροντίδας 
Υγείας: 

α5. Γηριατρική: 

Σχεδιασμός και οργάνωση προγραμμάτων και υπηρεσιών για την 
αντιμετώπιση και πρόληψη των συνήθων προβλημάτων της τρίτης ηλι¬ 
κίας. 

α6. Αποκατάσταση: 

Σχεδιασμός και οργάνωση προγραμμάτων και υπηρεσιών αποκατά¬ 
στασης. 

α7. Τελική Φροντίδα: 

Σχεδιασμός και οργάνωση προγραμμάτων και υπηρεσιών για την 
αντιμετώπιση ασθενών στο τελικό στάδιο της νόσου. 
α8. Νοσηλεία στο σπίτι: 

Σχεδιασμός και οργάνωση υπηρεσιών και προγραμμάτων παροχής 
νοσηλείας στο σπίτι ασθενών που η φύση της νόσου δεν απαιτεί την εισα¬ 
γωγή σε νοσοκομείο. 
α9. Κοινωνική Ψυχιατρική: 

Αντιμετώπιση και οργάνωση προγραμμάτων και υπηρεσιών πρόλη¬ 
ψης ψυχικών προβλημάτων σε επίπεδο οικογένειας και κοινότητας. 
αΙΟ. Διατροφή και Διαιτολόγια: 

Σχεδιασμός και οργάνωση προγραμμάτων και υπηρεσιών για αντι¬ 
μετώπιση προβλημάτων διατροφής και πρόληψης νοσημάτων και πα¬ 
θολογικών εκδηλώσεων που οφείλονται σε κακή διατροφή. 

«11. Οικογενειακός προγραμματισμός: 


Σχεδιασμός και οργάνωση υπηρεσιών και προγραμμάτων οικογε¬ 
νειακού προγραμματισμού. 
α12. Συνήθη νοσήματα και παθήσεις: 

Αντιμετώπιση και παρακολούθηση ασθενών που πάσχουν από τα πα¬ 
ρακάτω νοσήματα και οργάνωση προγραμμάτων και υπηρεσιών για 
την πρόληψή τους: 

- Διαβήτης. 

- Υπέρταση. 

- Λοιμώξεις (και χρήση αντιβιοτικών). 

- Βρογχικό άσθμα. 

- Ρευματικά νοσήματα και εκφυλιστικές αρθροπάθειες. 

- Καρδιοαγγειακά νοσήματα. 

- Αλλεργικά νοσήματα. 

- Νοσήματα πεπτικού. 

- Καρκίνος και άλλα κακοήθη νεοπλάσματα. 

Β' ΔΙΑΡΚΕΙΑ ΜΕΤΕΚΠΑΙΔΕΥΣΗΣ: 

Η χρονική διάρκεια μετεκπαίδευσης κατά τομείς και θέματα είναι: 
βΐ. Επείγουσα Ιατρική: ένας χρόνος. 
β2. Κοινωνική Ιατρική: ένας χρόνος. , 
β3. Ιατρική της Εργασίας: ένας χρόνος. 

β4. Οργάνωση και Διοίκηση Υπηρεσιών Πρωτοβάθμιας Φροντίδας 

Υγείας: ένας χρόνος. 

β5. Γηριατρική: ένας χρόνος. 

β6. Αποκατάσταση: έξι (6) μήνες. 

β7. Τελική φροντίδα: έξι (6) μήνες). 

β8. Νοσηλεία στο σπίτι: τρεις (3) μήνε^ 

β9. Κοινωνική Ψυχιατρική: έξι (6) μήνες. 

βΙΟ. Διατροφή και Διαιτολόγια: έξι (6) μήνες. 

βΐΐ. Οικογενειακός Προγραμματισμός: τρεις (3) μήνες. 

β12. Συνήθη νοσήματα και παθήσεις: 

- Διαβήτης: τρεις (3) μήνες. 

- Υπέρταση: τρεις (3) μήνες. 

- Λοιμώξεις (και χρήση αντιβιοτικών): τρεις (3) μήνες. 

- Βρογχικό άσθμα: τρεις (3) μήνες. 

- Ρευματικά νοσήματα και εκφυλιστικές αρθροπάθειες: τρεις (3) μή¬ 
νες. 

- Καρδιοαγγειακά νοσήματα: τρεις (3) μήνες. 

- Αλλεργικά νοσήματα: τρεις (3) μήνες. 

- Νοσήματα πεπτικού: τρεις (3) μήνες. 

- Καρκίνος και άλλα κακοήθη νεοπλάσματα: έξι (6) μήνες. 

Γ ΚΕΝΤΡΑ ΜΕΤΕΚΠΑΙΔΕΥΣΗΣ: 

Τα Κέντρα μετεκπαίδευσης ορίζονται κατά τη διακριτική ευχέρεια 
του Κεντρικού Συμβουλίου Υγείας και την Επιτροπή Πρωτοβάθμιας 
Φροντίδας Υγείας. 

Η' απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 2 Αυγούστου 1989 

Ο ΥΠΟΥΡΓΟΣ 

ΜΙΛΤΙΑΔΗΣ ΕΒΕΡΤ 

- * - 

Αριθ. Γ6«/1949 (4) 

Χορήγηση άδειας άσκησης επαγγέλματος Κοινωνικού Λειτουργού στην 
Κων/να Καρακώστα του'Γεωργίου. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Με την απόφαση του Υπουργού Υγείας, Πρόνοιας και Κοινωνικών 
Ασφαλίσεων Γ6α/1949/3.8.89 έχει χορηγηθεί στην Κων/νά Καρα¬ 
κώστα του Γεωργίου άδεια άσκησης επαγγέλματος Κοινωνικού Λει¬ 
τουργού. 

Αθήνα, 3 Αυγούστου 1989 
Με εντολή Υπουργού 
ν Ο Διευθυντής 

ΧΑΡ. ΠΑΠΑΔΟΠΟΥΛΟΣ : 

ΑΣΤΥΝΟΜΙΚΗ ΔΙΑΤΑΞΗ ΑΡΙΘ. 11 (5) 

Επιτήρηση, εγκατάσταση και κίνηση αθιγγάνων. 

Ο ΔΙΕΥΘΥΝΤΗΣ 

ΤΗΣ ΑΣΤΥΝΟΜΙΚΗΣ ΔΙΕΥΘΥΝΣΗΣ ΟΡΕΣΤΙΑΔΑΣ 
Έχοντας υπόψη τις διατάξεις: 

1. Του άρθρου 33 του Π.Δ. 161/15.4.1988 «Αναδιάρθρωση, σύ¬ 
σταση, οργάνωση και λειτουργία Περιφερειακών Υπηρεσιών της Ελλη¬ 
νικής Αστυνομίας και άλλες διατάξεις» και άρθ. 12 Ν. 1481/1984. 

2. Του άρθρου 106 του Ν.Δ. 3365/1955 «Περί Κώδικος του Σώ¬ 
ματος της τέως Ελληνικής Χωροφυλακής». 

3. Των άρθρων 368, 370 του Β.Δ. της 22.3.1958 «Περί κυρώσεως 
του Κανονισμού Υπηρεσίας της τέως Χωροφυλακής». 

4. Της Α5/696 της 25.4/11.5.1983 (ΦΕΚ 243 τ.Β' Υγειονομική 
Διάταξη) «Περί οργανωμένης εγκαταστάσεως πλανοδίων νομάδων», 
καθορίζουμε: 

Άρθρο 1 

α. Απαγορεύεται η ανεξέλεγκτη εγκατάσταση πλανοδίων νομάδων 
(αθίγγανοι κ.λπ.) χωρίς σχετική άδεια σε οποιαδήποτε περιοχή. 

β. Επιτρέπεται η προσωρινή εγκατάσταση των πιο πάνω με πρόχειρα 
στεγάσματα (Σκηνές κ.λπ.), σε ειδικά καθορισμένες περιοχές, ύστερα 
από ειδική απόφαση του Νομάρχη και σχετική άδεια, που χορηγεί σε 
εκτέλεση της αποφάσεως το αρμόδιο Αστυνομικό Τμήμα και εφόσον 
πληρούνται οι προϋποθέσεις του άρθρου 3 της Α5/696/1983 Υγειονο¬ 
μικής Διατάξεως. ' .. 

γ. Η περιφορά από αθίγγανους μέσα σε κατωκημένες περιοχές, άρ¬ 
κτων και πιθήκων χωρίς αλυσσίδες και φίμωτρα. 

Άρθρο 2 

Κυρώσεις 

1. Οι παραβάτες της παρούσας, η οποία ισχύει από της δημοσιεύ- 
σεώς της, στην περιοχή μας, διώκονται και τιμωρούνται για μεν τις πε¬ 
ριπτώσεις του άρθρου 1 παρ. α και β, σύμφωνα με το άρθρο 3 του Α.Ν. 
2520/1940, όπως έχει αντικατασταθεί με το άρθρο μόνο του Ν. 290/ 
1943, που κυρώθηκε με την 303/46 Π.Υ.Σ., για δε την περίπτωση 
του άρθρου 1 παράγραφος γ’ κατά τις διατάξεις του άρθρου 459 του 
Ποινικού κώδικα, εφόσον από άλλη διάταξη Νόμου δεν τιμωρούνται βα¬ 
ρύτερα. 

2. Η εκτέλεσή της ανατίθεται στο Αστυνομικό Προσωπικό της Ελλη¬ 
νικής Αστυνομίας. 

(Εγκρίθηκε από το Νομάρχη Έβρου στις 30.3.89). 

Ορεστιάδα, 16 Ιανουάριου 1989 

Ο Διευθυντής 
ΙΩΑΝΝΗΣ ΔΕΔΟΥΣΗΣ 

-♦- 

ΑΣΤΥΝΟΜΙΚΗ ΔΙΑΤΑΞΗ ΑΡΙΘ. 12 (6) 

Φύλακες, νυκτοφύλακες, κλειθροποιοί και μέτρα ασφαλείας Καταστη¬ 
μάτων, Οικιών, Πολυκατοικιών κ.λπ. 

Ο ΔΙΕΥΘΥΝΤΗΣ 

ΤΗΣ ΑΣΤΥΝΟΜΙΚΗΣ ΔΙΕΥΘΥΝΣΗΣ ΟΡΕΣΤΙΑΔΑΣ 
Έχοντας υπόψη τις διατάξεις: 

1. Του άρθρου 33 του Π.Δ. 161/15.4.1988 «Αναδιάρθρωση, σύ¬ 
σταση, οργάνωση και λειτουργία Περιφερειακών Υπηρεσιών της Ελλη¬ 
νικής Αστυνομίας και άλλες διατάξεις» και αρθ. 12 Ν. 1481/1984. 

2. Των άρθρων 106 και 115 παρ. 3 του Ν.Δ. 3365/1955 «Περί 
κώδικος του Σώματος της τέως Ελληνικής Χωροφυλακής». 

3. Των άρθρων 368, 370 του Β.Δ. της 22.3.1958 «Περί κυρώσεως 
του Κανονισμού Υπηρεσίας της τέως Χωροφυλακής», καθορίζουμε: 

Άρθρο 1 

1. Οι Διευθυντές καταστημάτων, πρατηρίων, αποθηκών, γραφείων, 
εργαστηρίων και εργοστασίων κάθε είδους κ.λπ., ως και οι υπεύθυνοι 
ανεγειρομένων οικοδομών, υποχρεούνται, όπως μετά την λήξη της ερ¬ 
γασίας των, κλείνουν καλά τις εισόδους, πόρτες, παράθυρα, σχάρες, 
υπόγεια και φεγγίτες αυτών· κατά τρόπο ασφαλή και συμμορφώνονται 
με τις υποδείξεις της Αστυνομίας και αποβλέπουν στην πρόληψη κλο¬ 
πών, πυρκαϊών ή άλλων εγκληματικών πράξεων. 

2. Οι ανωτέρω υποχρεούνται να διατηρούν κατά την διάρκεια της νύ¬ 


κτας αναμένο λαμπτήρα μικρής εντάσεως, για να δύνανται οι Αστυνομι¬ 
κοί να ελέγχουν το εσωτερικό των Καταστημάτων κ.λπ. 

Άρθρο 2 

- Οι Διευθυντές των Καταστημάτων του προηγουμένου άρθρου που 
έχουν κοινή την εξωτερική είσοδο, υποχρεούνται όπως διατηρούν αυτήν 
κατά την διάρκεια της νύκτας και κατά τις ώρες ή ημέρες αργίας, κλει¬ 
σμένη κατά τρόπο ασφαλή, άλλως είναι υπεύθυνοι όλοι οι Διευθυντές 
των Καταστημάτων τούτων, εκτός εάν διατηρούν θυρωρό ή φύλακα, 
οπότε υπεύθυνος καθίσταται αυτός. 

Άρθρο 3 

1. Οι ένοικοι οικιών υποχρεούνται, όταν απομακρύνονται αυτών να 
ασφαλίζουν καλώς τις πόρτες, τα παράθυρα, ως και οποιονδήποτε άλλο 
άνοιγμα των οικιών, αποθηκών και λοιπών βοηθητικών χώρων, προς 
πρόληψη κλοπών. 

2. Οι απερχόμενοι για οποιοδήποτε λόγο (ταξίδι κ.λπ.) των οικιών 
τους, μπορούν, εφόσον επιθυμούν, να δηλώσουν τούτο προ της αναχω- 
ρήσεώς των στην οικεία Αστυνομική Αρχή, προς επίβλεψη. 

Άρθρο 4 

1. Οι πόρτες και τα παράθυρα των Ιερών Ναών ασφαλίζονται καλά 
προς πρόληψη διαπράξεων κλοπών. 

2. Σε κάθε Ιερό Ναό υπάρχει χρηματοκιβώτιο, μέσα στο οποίο ασφα¬ 
λίζονται κατά τις ώρες μη λειτουργίας του Ιερού Ναού τα χρήματα και 
τα πολύτιμα αφιερώματα. 

3. Υπεύθυνος για την τήρηση των ανωτέρω είναι ο υπό του Εκκλη¬ 
σιαστικού Συμβουλίου οριζόμενος διαχειριστής. 

Άρθρο 5 

1. Η άσκηση του επαγγέλματος του κλειθροποιού επιτρέπεται κατό¬ 
πιν αδείας της Α.Δ. Ορεστιάδας, χορηγουμένης κατόπιν υποβολής αιτή- 
σεως του ενδιαφερομένου, με τρεις (3) πρόσφατες φωτογραφίες. 

2. Οι ανωτέρω υποχρεούνται να τηρούν βιβλίο των κατασκευαζομέ- 
νων ή πωλουμένων κλειδιών, σύμφωνα με υπόδειγμα που δίδεται από 
το Τ.Α. για την πόλη της Ορεστιάδας, από τις αρμόδιες δε κατά τόπο 
Διοικήσεις Αξιωματικών για την λοιπή περιφέρεια, θεωρημένο από τις 
ίδιες Υπηρεσίες και να συμμορφούνται προς τις εκάστοτε οδηγίες των, 
για την άσκηση του επαγγέλματος των. 

Άρθρο 6 

Φύλακες και Νυκτοφύλακες 

1. Κανένας δεν μπορεί να ασκήσει το επάγγελμα ή να εκτελέσει έργο 
νυκτοφύλακα ή φύλακα καταστήματος, οικίας, πολυκατοικίας, εργο¬ 
στασίου, αγροκτήματος ή οποιασδήποτε περιουσίας ή επιχειρήσεως, 
χωρίς άδεια της Αστυνομικής Διεύθυνσης Ορεστιάδας, εκδιδομένης κα¬ 
τόπιν υποβολής αιτήσεως του ενδιαφερομένου, στην οποία να επισυνά¬ 
πτονται τα εξής δικαιολογητικά: 

α. Αντίγραφο Ποινικού Μητρώου. 

β. Έγγραφος δήλωση του επιθυμούντος να προσλάβει τούτον στην 
υπηρεσία του και 

γ. Τρεις (3) φωτογραφίες. 

2. Απαγορεύεται στους ιδιοκτήτες οικιών, πολυκατοικιών, καταστη¬ 
μάτων και των ανωτέρω επιχειρήσεων να προσλαμβάνουν στα σπίτια 
τους, καταστήματα και λοιπές επιχειρήσεις των, ως φύλακες ή νυκτοφύ¬ 
λακες πρόσωπα στερούμενα της κατά τα ανωτέρω αδείας. 

Άρθρο 7 

- Οι φύλακες, νυκτοφύλακες κ.λπ. του προηγουμένου άρθρου, υπο- 
χρεούνται να ειδοποιούν αμέσως την οικεία Αστυνομική Αρχή, για κάθε 
έγκλημα ή δυστύχημα που έλαβε χώρα στη φυλασσομένη από αυτούς 
περιοχή, ως και για κάθε γεγονός ή συμβάν δυνάμενο να γεννήσει εύλο- 
γες υπόνοιες, ότι έλαβε ή πρόκειται να λάβει χώρα έγκλημα. 

Άρθρο 8 

1. Οι παραβάτες της παρούσας, η οποία ισχύει κατά της δημοσιεύ- 
σεώς της στην περιοχή της Αστυνομικής Διεύθυνσης Ορεστιάδας, διώ¬ 
κονται και τιμωρούνται σύμφωνα με τις διατάξεις των άρθρων 445 και 
459 του Π.Κ., οι δε του άρθρ. 6. σύμφωνα με το άρθρο 115 του Ν.Δ. 
3365/1955 «Περί Κώδικος του Σώματος της τέως Ελληνικής Χωρο¬ 
φυλακής». 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


6125 


2. Η εκτέλεση της παρούσας ανατίθεται στο Αστυνομικό Προσωπικό 
της Ελληνικής Αστυνομίας. 

(Εγκρίθηκε από το Νομ. Έβρου της 30.3.89). 

1 ' Ορεστιάδα, 16 Ιανουάριου 1989 

Ο Διευθυντής 
ΙΩΑΝΝΗΣ ΔΕΔΟΤΣΗΣ 

-♦- 

ΑΣΤΥΝΟΜΙΚΗ ΔΙΑΤΑΞΗ ΑΡΙΘ. 13 (7) 

Εκκένωση βόθρων. 

Ο ΔΙΕΥΘΥΝΤΗΣ 

ΤΗΣ ΑΣΤΥΝΟΜΙΚΗΣ ΔΙΕΥΘΥΝΣΗΣ ΟΡΕΣΤΙΑΔΑΣ 
Έχοντας υπόψη τις διατάξεις: 

1. Του άρθρου 33 του Π.Δ. 161/15.4.1988 «Αναδιάρθρωση, σύ¬ 
σταση, οργάνωση και λειτουργία Περιφερειακών Υπηρεσιών της Ελλη¬ 
νικής Αστυνομίας και άλλες διατάξεις» και αρθ. 12 Ν.1481/1984. 

2. Των άρθρων 106 του Ν.Δ. 3365/1955 «Περί κώδικος του Σώ¬ 
ματος της τέως Ελληνικής Χωροφυλακής»,, 

3. Των άρθρων 368, 370 του Β.Δ. της 22.3.1958 «Περί κυρώσεως 
του Κανονισμού Υπηρεσίας της τέως Χωροφυλακής». 

4. Του Ν. 4107/1929 «Περί εκκενώσεως βόθρων», καθορί¬ 
ζουμε: 

Άρθρο 1 

1. Η εκκένωση των βόθρων δεν επιτρέπεται μόνο κατά τις ώρες της 
ησυχίας των πολιτών, γίνεται δε με βυτιοφόρα οχήματα εφωδιασμένα 
με ειδικές αναρροφητικές αντλίες και αγωγούς κατά τρόπο ώστε να 
αποκλείεται κατά την εκκένωση κάθε διαρροή του ακαθάρτου υλικού 
και πρόκληση δυσοσμίας και να είναι εφωδιασμένα με βεβαίωση του οι¬ 
κείου Τμήματος Υγιεινής, περί της καλής καταστάσεώς των, από υγιει¬ 
νής απόψεως. 

- Η εν λόγω βεβαίωση ανανεούται κάθε χρόνο. 

2. Σε κάθε περίπτωση που για διαφόρους λόγους δεν είναι δυνατή η 
εκκένωση να πραγματοποιηθεί με βυτιοφόρα οχήματα, επιτρέπεται να 
γίνει από εργάτες τοποθετημένων και μεταφερομένων των ακαθαρσιών 
μέσα σε στεγανά καλυμμένα δοχεία. Η εκκένωση στην περίπτωση αυτή 
θα ενεργείται την νύκτα και από τις ώρες 23.000" - 06.00" την χειμε¬ 
ρινή περίοδο και 23.00" - 05.00" την θερινή περίοδο. 

Άρθρο 2 

1. Η απόρριψη των ανασυρομένων από τους βόθρους στερεών η 
υγρών ακαθαρσιών γίνεται στους χώρους που καθορίζονται από τον αρ¬ 
μόδιο Δήμο, Κοινότητα ή Τμήμα Υγιεινής, απαγορευομένης της απορ- 
ρίψεώς των σε άλλους χώρους. 

2. Υπεύθυνοι για τις παραβάσεις των απαγορεύσεων του άρθρου αυ¬ 
τού είναι οι ενεργούντες την εκκένωση εργολάβοι και οι οδηγοί των οχη¬ 
μάτων των. 

Άρθρο 3 

- Υποχρεούνται οι ενεργούντες την εκκένωση βόθρων εργολάβοι και 
οδηγοί, όπως διατηρούν πάντοτε καθαρά τα βυτία και τις αναρροφητι¬ 
κές σωληνώσεις, ώστε να μη αναδίδουν δυσοσμία. 

Άρθρο 4 

1. Οι οδηγοί των βυτιοφόρων οχημάτων εκκενώσεως βόθρων κατά 
την μετάβασή των από της πόλεως, κωμοπόλεως, χωρίων συνοικίας 
μέχρι του καθορισμένου για την απόρριψη των ακαθαρσιών χώρου, 
υποχρεούνται να διέρχονται από τους ακραίους δρόμους κάθε πόλεως, 
κωμοπόλεως ή συνοικίας, απαγορευομένης της διευλεύσεώς των εκ 
των κεντρικών οδών ή ζωνών εμφανίσεως γενικά. 

2. Απαγορεύεται η στάθμευση των ανωτέρω οχημάτων στους καθο- 
ριζομένους στην πρώτη παράγραφο του παρόντος άρθρου χώρους όπως 
και μέσα σε σταύλους, προαύλια ή κοντά σε κήπους και λαχανόκηπους, 
ως και σε λοιπούς χώρους καθοριζομένους με απόφαση της Αστυνομι¬ 
κής Διεύθυνσης Ορεστιάδας. 

Άρθρο 5 

1. Οι παραβάτες της παρούσας, η οποία ισχύει από της δημοσιεύ- 
σεώς της στην περιοχή της Αστυνομικής Διεύθυνσης Ορεστιάδας, διώ¬ 
κονται και τιμωρούνται σύμφωνα με τις διατάξεις του άρθρου 10 του 
4107 της 15/ 20.3.1929 «Περί εκκενώσεως βόθρων», εφόσον από 


άλλη διάταξη δεν τιμωρούνται βαρύτερα. 

2. Η εκτέλεση της παρούσας ανατίθεται στο Αστυνομικό Προσωπικό 
της Ελληνικής Αστυνομίας. 

(Εγκρίθηκε από το Νομ. Έβρου της 30.3.89). 

Ορεστιάδα, 16 Ιανουάριου 1989 

Ο Διευθυντής 
ΙΩΑΝΝΗΣ ΔΕΔΟΥΣΗΣ 

Αλιεία στον ποταμό Έβρο - παραποτάμους του και κίνηση ατόμων στην 

παρέβρια περιοχή. 

Ο ΔΙΕΥΘΥΝΤΗΣ 

ΤΗΣ ΑΣΤΥΝΟΜΙΚΗΣ ΔΙΕΥΘΥΝΣΗΣ ΟΡΕΣΤΙΑΔΑΣ 
Έχοντας υπόψη τις διατάξεις: 

1. Του άρθρου 33 του Π.Δ. 161/15.4.1988 «Περί αναδιάρθρωσης, 
σύστασης, οργάνωσης και λειτουργίας Περιφερειακών Υπηρεσιών της 
Ελληνικής Αστυνομίας και άλλες διατάξεις» και αρθ. 12 Ν. 1481/ 
1984. 

2. Του άρθρου 106 του Ν.Δ. 3365/1955 «Περί Κώδικος του Σώ¬ 
ματος της τέως Ελληνικής Χωροφυλακής». 

3. Των άρθρων 368, 370 του Β.Δ. της 22.3.1958 «Περί κυρώσεως 
του Κανονισμού Υπηρεσίας της τέως Χωροφυλακής». 

4. Του Β.Δ. 666 τυης 25.7/22.8.1966 «Περί αδειών αλιευτικών 
σκαφών». 

5. Του Ν.Δ. 420/1970 «Περί αλιευτικού Κώδικος». 

6. Του Π.Δ. 235 της 22.3/4.4.1979 «Περί ρυθμίσεως της εντός 
ποταμών διενεργουμένης αλιείας». 

7. Του Π.Δ. 373/1985 «Ερασιτεχνικής αλιείας - αθλητικής αλιείας» 
και 

8. Του Α.Ν. 376/1936 «Περί μέτρων ασφαλείας οχυρών θέσεων», 
καθορίζουμε: 

Άρθρο 1 

Κίνηση πλωτών μέσων 

1. Η άσκηση του επαγγέλματος του λεμβούχου και του αλιέα στους 
ποταμούς Έβρο, Ερυθροπόταμο και Άρδα, επιτρέπεται μόνο έπειτα 
από άδεια που χορηγείται από: 

α) Την Αστυνομική Διεύθυνση Ορεστιάδας για την πόλη της Ορεστιά¬ 
δας, χωριά και οικισμούς που υπάγονται απ’ ευθείας στη Διοίκηση Αξι¬ 
ωματικού της έδρας και 

β) Την αρμόδια Διοίκηση Αξιωματικού για τη λοιπή περιφέρεια. 

2. Οι κινούμενες στους ανωτέρω ποταμούς λέμβοι, θα πρέπει να 
έχουν χρωματισμό μαύρο, με ενδείξεις στις δύο πλευρές τους με λευκό 
χρώμα στοιχεία ύψους 0,12 μ. του αρχικού γράμματος της Υπηρεσίας 
που χορήγησε τη σχετική άδεια καθώς και τον αριθμό Μητρώου της 
λέμβου, ήτοι: (0) για την Ορεστιάδα, (Δ) για το Διδυμότειχο και (ΔΙΚ) 
για τα Δίκαια, επομένου αμέσως του αριθμού Μητρώου της λέμβου. 

Άρθρο 2 

Χορήγηση αδειών 

1. Για χορήγηση άδειας αλιευτικού σκάφους οποιοσδήποτε τύπου 
επαγγελματικού ή ερασιτεχνικού, υποβάλλεται στην αρμόδια Αστυνο¬ 
μική Αρχή αίτηση του ενδιαφερομένου ιδιοκτήτη του σκάφους μαζί με 
έντυπο βιβλιαρίου άδειας τύπου Β", το οποίο προμηθεύονται από την 
πλησιέστερη Λιμενική Αρχή, διπλότυπο κατάθεσης τέλους υπέρ του Δη¬ 
μοσίου ύψους (1.500) δρχ. και ανάλογα ενσημοχαρτόσημα, εφόσον 
πρόκειται για αρχική άδεια και διπλότυπο κατάθεσης (1.000) δρχ. για 
ανανέωση. 

- Η ισχύς της παρούσας άδειας είναι διετής, αρχίζει δε από την έκ¬ 
δοσή της ή ανανέωσή της και λήγει την 31 Δεκεμβρίου του δευτέρου 
έτους της ισχύς της. 

2. Η ανωτέρω άδεια είναι ανεξάρτητη από αυτήν την διετούς ισχύος 
άδεια αλιείας που χορηγείται από την αυτή Αστυνομική Αρχή, έπειτα 
από υποβολή αίτησης του ενδιαφερομένου μαζί με απόσπασμα Ποινικού 
Μητρώου, δύο (2) φωτογραφιών και αναλογών ενσημοχαρτοσήμων 
μνημονεύοντας το σκάφος με το οποίο θα ασκήσει την αλιεία επαγγελ¬ 
ματική ή ερασιτεχνικά. 

3. Μετά τη χορήγηση ή ανανέωση των αδειών αλιευτικών σκαφών οι 

Υπηρεσίες του άρθρου 1 παρ. 1, εκτός από την ενημέρωση των τηρου- 
μένων απ’ αυτές βιβλίων, συντάσσουν χωριστά καταστάσεις επαγγελ¬ 
ματικών ή ερασιτεχνικών σκαφών, με τα κάτωθι στοιχεία, οι οποίες και 
υποβάλλονται στο Υπουργείο Γεωργίας (Διεύθυνση Υδατ/γειών και 
Εσωτερικών Υδάτων/ Τμήμα Εσωτ. υδάτων) μετά παρέλευση μηνός 
από την έκδοση ή ανανέωση της άδειας: 

α) Αριθμός Μητρώου σκάφους. 

β) Όνομα σκάφους. 

γ) Χρησιμοποιούμενα αλιευτικά εργαλεία. 

δ) Μηχανοκίνητο ή όχι. 

ε) Χρονολογία έκδοσης ή ανανέωσης και 
στ) Επελθούσες μεταβολές. 

Άρθρο 3 

Αλιευτικά εργαλεία 

- Τα αλιευτικά εργαλεία με τα οποία επιτρέπεται η αλιεία στους ανω¬ 
τέρω ποταμούς είναι τα παρακάτω: 

1. Βολκοί, έχοντες άνοιγμα οπών (μάτια) δικτύου κατ’ ελάχιστο 20 
χιλιοστά κατά πλευρά τετραγώνου. Οι βολκοί αυτοί δεν επιτρέπεται να 
τοποθετούνται εντός των ποταμών σε απόσταση μεταξύ τους μικρότερη 
των πενήντα (50) μέτρων. 

2. Κατ’ εξαίρεση, οι χρησιμοποιούμενοι εντός του ποταμού Έβρου 
βολκοί μπορούν να έχουν άνοιγμα οπών (μάτια) κατ’ ελάχιστο -6- χι¬ 
λιοστά κατά πλευρά τετραγώνου και να τοποθετούνται σε οποιαδήποτε 
απόσταση μεταξύ τους. Εντός του ποταμού Έβρου, επιτρέπεται η αλιεία 
και με δίκτυα απλά και μονωμένα, έχοντα άνοιγμα οπών (μάτια) κατ’ 
ελάχιστο -20- χιλιοστά κατά πλευρά τετραγώνου. 

3. Πεζόβολοι, έχοντες άνοιγμα οπών (μάτια) δικτύου κατ’ ελάχιστο 
-30χιλιοστά κατά πλευρά τετραγώνου. 

4. Κοφιννέλα και 

5. Αγκιστρωτά εργαλεία πλην των πολυαγκίστρων (παραγάδια). 

Άρθρο 4 

- Δεν επιτρέπεται: 

1. Η κίνηση των πλωτών μέσων του ποταμού Έβρου πέρα από τα 
χωρικά μας ύδατα. 

2. Η κίνηση των πλωτών στους ανωτέρω ποταμούς από τη Δύση μέ¬ 
χρι την αναστολή ήλιου. Οι λεμβούχοι των ποταμών αυτών υποχρεού- 
νται να οδηγούν έγκαιρα τις λέμβους τους στους καθοριζομένους στο άρ¬ 
θρο 5 χώρους προς πρόληψη κλοπών ή άλλων αδικημάτων. 

3. Η διενέργεια της αλιείας κατά την απαγορευτική περίοδο των 
-45ημερών κατ’ έτος, για την προστασία της αναπαραγωγής, περιλαμ- 
βανομένη μεταξύ 1 Απριλίου μέχρι 15 Ιουνίου, η διάρκεια της οποίας, 
έναρξη και λήξη, ορίζεται με απόφαση του Υπουργού Γεωργίας. 

4. Η διενέργεια αλιείας στους ποταμούς με οποιοδήποτε αλιευτικό 
εργαλείο, εφόσον φράσσεται η ροή τους σε έκταση πλέον του μισού του 
πλάτους τους ή παροχευτεύεται η κοίτη τους ενόλο ή μερικά. 

5. Η διενέργεια της αλιείας με απαγορευμένα μέσα. 

Άρθρο 5 

Χώροι συγκέντρωσης πλωτών μέσων 

1. Καθορίζουμε στους ποταμούς περιφέρειάς μας τους κατωτέρω 
χώρους συγκέντρωσης των πλωτών μέσων: 

α. Στον ποταμό Έβρο: 

(1) Για τις λέμβους των χωριών Λαβάρων και Μάνδρας την τοποθε¬ 
σία ΤΣΑΓΙΑ ΜΑΝΔΡΑΣ. 

(2) Για τις λέμβους του χωριού Αμορίου την τοποθεσία ΒΑΡΚΕΣ 
ΝΗΣΙΔΑ. 

(3) Για τις λέμβους της πόλης του Διδυμοτείχου και του χωριού Ψα- 
θάδες τις τοποθεσίες ΚΑΛΗ ΜΠΑΡΑΓΚΑ και ΚΑΛΟΝΗΣΙ. 

(4) Για τις λέμβους του χωριού Ισαακίου την τοποθεσία ΑΛΓΚΙΝΙΑ. 

(5) Για τις λέμβους του χωριού Πραγγίου την τοποθεσία ΣΚΑ- 
ΜΝΟΥΛΑ. 

(6) Για τις λέμβους του χωριού Πετράδων την τοποθεσία ΚΑ- 
ΜΠΟΥΔΗ. 

(7) Για τις λέμβους του χωριού Πυθίου τις τοποθεσίες ΑΝΑΤΟΛΙΚΑ 
Σ.Σ. ΠΥΘΙΟΥ ΕΠΙ ΠΑΡΑΠΟΤΑΜΟΥ και ΣΥΜΒΟΛΗ ΠΑΡΑΠΟΤΑ¬ 
ΜΟΥ ΜΠΕΡΔΕΜΕΝΟ ΡΕΜΑ. 

(8) Για τις λέμβους των χωριών Σοφικού και Θουρίου την τοποθεσία 
ΣΤΡΟΦΕΣ. 


(9) Για τις λέμβους του συνοικισμού Παλαιά Σαγήνη την τοποθεσία 
ΔΑΜΑΣΚΗΝΟΤΟΠΟΣ. 

(10) Για τις λέμβους των Συνοικισμών Σαγήνης, Κλεισσώς και Χει¬ 
μωνιού τις τοποθεσίες ΜΥΡΤΙΑ και ΨΑΡΟΛΙΜΝΗ. 

(11) Για τις λέμβους του χωριού Ν. Βύσσας την τοποθεσία ΧΛΟΗ. 

(12) Για τις λέμβους του χωριού Μαρασίων την τοποθεσία ΠΡΟ Σ.Σ. 
ΜΑΡΑΣΙΩΝ. 

(13) Για τις λέμβους του χωριού Διλόφου την τοποθεσία ΚΑΜΠΟΣ 
ΔΙΛΟΦΟΥ. 

(14) Για τις λέμβους του χωριού Ορμενίου την τοποθεσία ΔΥΤΙΚΑ 
ΣΙΔΗΡΟΔΡΟΜΙΚΗΣ ΓΕΦΥΡΑΣ ΠΤΕΛΕΑΣ. 

(15) Για τις λέμβους της κωμόπολης Δικαίων την τοποθεσία ΠΕΡ- 
ΔΙΚΟΡΕΜΑ. 

β. Στον ποταμό Ερυθροπόταμο: 

- Για τις λέμβους της πόλης Διδυμοτείχου τις τοποθεσίες ΣΤΡΟΦΗ 
ΚΑΝΤΖΙΑ, ΣΦΑΓΕΙΑ ΔΙΔΥΜΟΤΕΙΧΟΥ και ΟΔΙΚΗ ΓΕΦΥΡΑ ΔΙ¬ 
ΔΥΜΟΤΕΙΧΟΥ. 

γ. Στον ποταμό Άρδα: 

(1) Για τις λέμβους του χωριού Καστανιές την τοποθεσία ΒΟΡΕΙΑ 
ΧΩΡΙΟΥ ΚΑΣΤΑΝΙΕΣ. 

(2) Για τις λέμβους του χωριού Ριζίων την τοποθεσία ΦΥΛΑΚΙΟ ΡΙ- 
ΖΙΩΝ. 

(3) Για τις λέμβους του χωριού Κεράμου την τοποθεσία ΝΟΤΙΑ ΧΩ¬ 
ΡΙΟΥ ΚΕΡΑΜΟΣ. 

(4) Για τις λέμβους του χωριού Κομάρων την τοποθεσία ΝΕΚΡΟ¬ 
ΤΑΦΕΙΑ. 

(5) Για τις λέμβους του χωριού Αμμοβούνου την τοποθεσία ΒΡΥΣΗ. 

(6) Για τις λέμβους του χωριού Κυπρίνος την τοποθεσία ΑΝΑΤ. ΓΕ¬ 
ΦΥΡΑΣ. 

(7) Για τις λέμβους του χωριού Θεραπειού την τοποθεσία ΚΑΒΑ- 
ΚΙΑ. 

(8) Για τις λέμβους του χωριού Μηλιάς και Γαλήνης την τοποθεσία 
ΝΕΚΡΟΤΑΦΕΙΑ ΜΗΛΙΑΣ. 

2. Οι χρησιμοποιούντες πλωτά μέσα στους ανωτέρω ποταμούς υπο- 
χρεούνται, όπως κατά τον χρόνο της εργασίας τους να τηρούν βιβλίο, 
στο οποίο να καταχωρούν την ημερομηνία και ώρα έναρξης πλεύσης, το 
ακολουθητέο δρομολόγιο, την αιτιολογία πλεύσης και των ώρα επανό¬ 
δου. 

3. Όλοι οι λεμβούχοι και αλιείς υποχρεούνται όπως κατά την διάρ¬ 
κεια της πλεύσης επιδεικνύουν τις άδειές τους και τα ανωτέρω βιβλία 
τους στο αρμόδιο για τον έλεγχο Αστυνομικό Προσωπικό, εφόσο ζητη¬ 
θούν αυτά. 

Άρθρο 6 

Κίνηση ατόμων στην παρέβρια περιοχή 

1. Οι κάτοχοι κατά νομή και κυριότητα εδαφικών εκτάσεων ή κτι- 
σμάτων ή εργατικού προσωπικού για καλλιέργεια θα εισέρχονται στην 
απαγορευμένη Ζώνη έπειτα από άδεια που θα εκδίδεται από την XVI 
Μ.Π./2ο Ε.Γ. ή των εξουσιοδοτημένων από αυτήν Μονάδων. 

2. Οι ασχολούμενοι με την αλιεία ως επαγγελματίες ή ερασιτέχνες 
πρέπει να είναι κάτοχοι σχετικής άδειας αλιείας η οποία θα θεωρείται 
από την XVI Μ.Π./2ο Ε.Γ. 

Άρθρο 7 

1. Οι παραβάτες της παρούσας Αστυνομικής Διάταξης η ισχύς της 
οποίας αρχίζει από της κατά Νόμο έγκρισης και δημοσίευσής της στην 
περιφέρεια της Αστυνομικής Διεύθυνσης Ορεστιάδας διώκονται και τι¬ 
μωρούνται για παράβαση του άρθρου 459 του Ποινικού Κώδικα και 
των προβλεπομένων από το Ν.Δ. 420/1970 Διοικητικών Ποινών, 
εφόσον από άλλη διάταξη Νόμου δεν τιμωρούνται βαρύτερα. 

2. Η εφαρμογή της παρούσας ανατίθεται στο Αστυνομικό Προσω¬ 
πικό της Ελληνικής Αστυνομίας. 

(Εγκρίθηκε από το Νομ. Έβρου της 30.3.89). 

Ορεστιάδα, 16 Ιανουάριου 1989 
Ο Διευθυντής 
ΙΩΑΝΝΗΣ ΔΕΔΟΥΣΗΣ 

ΑΣΤΥΝΟΜΙΚΗ ΔΙΑΤΑΞΗ ΑΡΙΘ. 15 (9) 

Μέτρα τάξεως και ασφαλείας κατά την τέλεση των αθλητικών αγώνων 
εορτών ή επιδείξεων, σχετιζομένων με την Αθλητισμό. 

Ο ΔΙΕΥΘΥΝΤΗΣ 

ΤΗΣ ΑΣΤΥΝΟΜΙΚΗΣ ΔΙΕΥΘΥΝΣΗΣ ΟΡΕΣΤΙΑΔΑΣ 
Έχοντας υπόψη τις διατάξεις: 

1. Του άρθρου 33 του Π.Δ. 161/15.4.1988 «Περί αναδιάρθρωσης, 
σύστασης, οργάνωσης κλαι λειτουργίας Περιφερειακών Υπηρεσιών της 
Ελληνικής Αστυνομίας και άλλες διατάξεις» και αρθ. 12 Ν. 1481/ 
1984. 

2. Του άρθρου 106 του Ν.Δ. 3365/1955 «Περί Κώδικος του Σώ¬ 
ματος της τέως Ελληνικής Χωροφυλακής». 

3. Των άρθρων 368, 370 του Β.Δ. της 22.3.1958 «Περί κυρώσεως 
του Κανονισμού Υπηρεσίας της τέως Χωροφυλακής». 

4. Του Ν. 75/1975 «Περί οργανώσεως του εξωσχολικού αθλητι¬ 
σμού και ρυθμίσεως συναφών θεμάτων», όπως συμπληρώθηκε συμπλη¬ 
ρώθηκε με το Ν. 1646/1986, καθορίζουμε: 

Άρθρο 1 

1. Υποχρεούνται οι νόμιμα αναγνωρισμένες αθλητικές οργανώσεις, 
αθλητικά Σωματεία, Σύλλογοι και ομάδες, ως και μεμονωμένα άτομα, 
όπως πέντε (5) ημέρες τουλάχιστον προ της τέλεσης αθλητικών αγώ¬ 
νων, εορτών, ή επιδείξεων, σχετιζομένων με τον αθλητισμό, πλην Σχο¬ 
λικών, στην περιφέρεια της Αστυνομικής Διεύθυνσης Ορεστιάδας, να 
αναγγέλουν με έγγραφη δήλωση την τέλεση τούτων στην οικεία Αστυ¬ 
νομική Αρχή για την λήψη των ενδεικνυομένων μέτρων τάξεως κατά 
την τέλεση των αγώνων, εορτών ή επιδείξεων. 

2. Στη σχετική δήλωση περιλαμβάνονται ο τίτλος των Αθλητικών 
οργανώσεων, Σωματείων κ.λ.π., τα Ονοματεπώνυμα και οι διευθύνσεις 
των διοργανωτών του αγώνα, εορτής ή επίδειξης, το είδος αυτών, ο τό¬ 
πος τέλεσής τους, το πρόγραμμα, ο αριθμός εκδοθέντων εισιτηρίων και 
η τιμή αυτών επισυνάπτεται δε στη δήλωση η άδεια της Γενικής Γραμ- 
ματείας Αθλητισμού ή του οικείου Νομάρχη. 

Άρθρο 2 

Οι διοργανώνοντες τον αθλητικό αγώνα, εορτή ή επίδειξη, υποχρεού- 
νται να λαμβάνουν έγκαιρα τα υποδεικνυόμενα από την Αστυνομική 
Αρχή μέτρα τάξης, ασφάλειας και υγιεινής, αφορώντα στην πρόληψη 
δυστυχημάτων, την εξασφάλιση ελεύθερης κυκλοφορίας και την άνεση 
των θεατών. 


Άρθρο 3 

Απαγορεύεται η έκδοση από τους διοργανωτές των αθλητικών αγώ¬ 
νων, εορτών η επιδείξεων μεγαλυτέρου αριθμού εισιτηρίων από τον ανα¬ 
γραφόμενο στην άδεια λειτουργίας αριθμό θέσεων. 

Άρθρο 4 

1. Απαγορεύεται η είσοδος μέσα στα ποδοσφαιρικά γήπεδα ποδο¬ 
σφαιριστών και θεατών που φέρουν κάθε είδους όργανα που προξενούν 
θόρυβο ή άλλα αντικείμενα, δυνάμενα να χρησιμοποιηθούν με οποιοδή- 
ποτε τρόπο σε ενδεχόμενες διενέξεις στο γήπεδο. 

2. Οι διοργανωτές των αγώνων υποχρεούνται να απομακρύνουν προ 
της έναρξης του αγώνα κάθε αντικείμενο, πέτρες κ.λ.π. από το γήπεδο, 
προς αποφυγή της χρησιμοποίησής τους σε ενδεχόμενες διενέξεις. 

3. Απαγορεύονται οι απρεπείς εκδηλώσεις ενθουσιασμού των φιλά¬ 
θλων, η χρήση οργάνων που προκαλούν θορύβους, οι αποδοκιμασίες, οι 
ύβρεις, οι βωμολοχίες, η χρησιμοποίηση πλακάτ ή πανώ και η ρήψη 
κάθε αντικειμένου εναντίον οποιουδήποτε, όπως και η ανάμιξή τους με 
οποιοδήποτε τρόπο στα καθήκοντα των διευθυνόντων τον αγώνα. 

4. Η εκδήλωση του ενθουσιασμού επιτρέπεται μόνο με ζητοκραυγές 
ή χειροκροτήματα. 

Άρθρο 5 

1. Απαγορεύεται η είσοδος οποιοσδήποτε προσώπου στον αγωνι¬ 
στικό χώρο εκτός εκείνων που ορίζονται από την Γ ενική Γ ραμματεία 
Αθλητισμού. 

2. Η παροχή αναψυκτικών ή άλλων ειδών επιτρέπεται από τα λει- 
τουργούντα στα γήπεδα μπαρ, δια της χρησιμοποιήσεως προς τούτο 
πλαστικών σκευών, τα οποία θα αποπωματίζονται προ της προσφοράς. 

Απαγορεύονται η παραμονή ατόμων στις εισόδους, διαδρόμους ή 
άλλα σημεία του γηπέδου προς αποφυγή συνωστισμού και παρακωλύ- 
σεως της ελεύθερης κινήσεως των θεατών, οι δε εισερχόμενοι υποχρεού- 


νται να κατευθύνονται γρήγορα στους χώρους ή θέσεις που προορίζονται 
γι’ αυτούς συμμορφούμενοι προς τις υποδείξεις των προς τούτο εντεταλ¬ 
μένων οργάνων. 

Άρθρο 6 

1. Απαγορεύεται, μέσα ή γύρω από κάθε είδους αθλητικούς χώρους, 
ή στις βοηθητικές τους εγκαταστάσεις ή στις κερκίδες κατά τη διάρκεια 
αθλητικής εκδήλωσης: α) Η ρίψη προς τον αγωνιστικό χώρο ή εναντίον 
άλλου οποιοσδήποτε αντικειμένου, β) η είσοδος χωρίς δικαίωμα στον 
αγωνιστικό χώρο με σκοπό την παρακώλυση της ομαλής τέλεσης της 
αθλητικής εκδήλωσης, γ) η βιαιοπραγία κατά άλλου, ανεξάρτητα αν 
από τη βιαιοπραγία επήλθε σωματική βλάβη, δ) η εξύβριση, ε) η κα- 
τοχή ή η χρήση αντικειμένων που μπορούν να προκαλέσουν σωματικές 
βλάβες, η διάθεση βεγγαλικών καπνογόνων, κροτίδων και γενικά εύ¬ 
φλεκτων υλών. 

Οι παραβάτες αν δεν τιμωρούνται βαρύτερα από άλλη διάταξη, τι¬ 
μωρούνται με φυλάκιση μέχρι δύο (2) ετών και χρηματική ποινή, σύμ¬ 
φωνα με τις διατάξεις του άρθρ. 1 του Ν. 1646/1986. 

2. Η ίδια ποινή επιβάλλεται, όταν οι πράξεις της παραγράφου 1 τελε- 
σθούν: α) στους παραπάνω χώρους πριν την έναρξη της αθλητικής εκ¬ 
δήλωσης , αφού όμως άρχισαν να συγκεντρώνονται οι θεατές, η μετά τη 
λήξη της σε χρόνο όμως που οι θεατές δεν έχουν ακόμα διαλυθεί και β) 
μακριά από τους χώρους αυτούς είτε ενόψει είτε ύστερα από κάποια 
αθλητική εκδήλωση. 


Άρθρο 7 

1. Απαγορεύεται η περιφορά αθλητών και πολιτών στους δρόμους 
κατά ομάδες προς εκδήλωση αθλητικής νίκης ή αποδοκιμασίας αντιπά¬ 
λων. 

2. Επίσης απαγορεύεται για τον αυτό σκοπό η περιφορά στους δρό¬ 
μους λαβάρων αθλητικών συλλόγων, ως και η περιφορά πολιτών και 
αθλητών με φορτηγά ή επιβατηγά αυτοκίνητα κ.λ.π. 


Άρθρο 8 


1. Οι παραβάτες της παρούσας η οποία ισχύει από της δημοσίευσής 
της στην περιοχή της Αστυνομικής Διεύθυνσης Ορστιάδας, διώκονται 
και τιμωρούνται κατά τις διατάξεις του άρθρου 459 του Π.Κ., εφόσον εξ 
άλλης διατάξεως δεν τιμωρούνται βαρύτερα, πλην των διατάξεων του 
άρθρου 6 οι οποίοι τιμωρούνται σε βαθμό πλημμελήματος. 

2. Η εκτέλεσή της ανατίθεται στο Αστυνομικό Προσωπικό της Ελλη¬ 
νικής Αστυνομίας. 

Εγκρίθηκε από το Νομ. Έβρου στις 30.3.89) 


Ορεστιάδα, 16 Ιανουάριου 1989 

ο Διευθυντής 
ΙΩΑΝΝΗΣ ΔΕΔΟΥΣΗΣ 


♦ 


Αριθ. ΤΒ/Φ.24/166 , (10) 

Απόρριψη αίτησης για χορήγηση άδειας μεταλλευτικών ερευνών στο Ν. 
Καρδίτσας. 


Ο ΝΟΜΑΡΧΗΣ ΚΑΡΔΙΤΣΑΣ 


Με την αριθ. ΤΒ/Φ24/166/28.7.89 απόφαση του Νομαρχούντος 
Διευθυντή Καρδίτσας απορρίφθηκε ως αυτοδικαίως άκυρη, η από 
9.3.89 αίτηση των Ηλϊα Γιαννούλη και Αναστασίου Δημητρίου για χο- 
ρήγηση άδειας μεταλλευτικών ερευνών στο Νομό Καρδίτσας, γιατί τα 
όρια του αιαιτούμενου χώρου δεν προσδιορίστηκαν με αζιμουθιακές συ¬ 
ντεταγμένες και δεν συνυποβλήθηκε διπλότυπο είσπραξης του Δημο¬ 
σίου. ' 

Καρδίτσα, 28 Ιουλίου 1989 

Ο Νομαρχών Διευθυντής 
ΕΛ. ΑΑΣΚΗΣ 

-♦- 

Αριθ. 090 /5 (11) 

Τροποποίηση απόφασης ανάθεσης αρμοδιοτήτων στον Υποδιοικητή του 

Ι.Κ.Α. 

Ο ΔΙΟΙΚΗΤΗΣ ΤΟΥ Ι.Κ.Α. 


Έχοντας υπόψη: . 

1. Τις διατάξεις: 

α) Του άρθρου 4, παρ. 1 εδάφ. α-ιγ', του Ν.Δ. 2698/53, όπως αντί- 

καταστάθηκαν και τροποποιήθηκαν με τα άρθρα 1, παρ. 1 και 4, και 2, 
του Ν.Δ. 3710/57 καθώς και με το άρθρο 5 του Ν. 861/79, 

β) του άρθρου 4 παρ. 1 εδάφ. ιδ' του Ν.Δ. 2698/53, όπως αντικατα- 
στάθηκαν με το άρθρο 8 του Ν. 3210/55 και του άρθρου 15 του Ν. 
1573/85. 

2. Τις αποφάσεις μας με αριθ. 090/1/10.2.83 (ΦΕΚ 67/Β/83) 
και 090/3/89 (ΦΕΚ 339/Β/89). 

3. Την αναγκαιότητα της συντόμευσης των διαδικασιών λειτουργίας 
των υπηρεσιακών μονάδων του Ιδρύματος, αποφασίζουμε: 

Αντικαθιστούμε το άρθρο 1 της απόφασης 090/1/10.2.83, όπως 
αυτό έχει τροποποιηθεί με την απόφαση 090/3/10.5.89, ως ακολού¬ 
θως: 

< «Άρθρο 1 

Αναθέτουμε στον Υποδιοικητή Ρουπακιώτη Χρήστο την άσκηση των 
κατωτέρω αρμοδιοτήτων, εκτός εάν μ’ αυτές ρυθμίζονται θέματα, με τα 
οποία χαράσσεται η γενική πολιτική του Ιδρύματος. 


α. Επί θεμάτων των κατωτέρω Διευθύνσεων της Διοίκησης: 

- Ασφάλισης 

- Μελετών > 

- Συντάξεων Προσωπικού Νομικών Προσώπων Δημοσίου Δι¬ 
καίου 

- Φαρμακευτικής 

- Χημικής 

- Αναπηρίας και Επαγγελματικής Αποκατάστασης 

- Παροχών 

β. Την έγκριση των πρακτικών γνωμοδοτήσεων της Νομικής Διεύ¬ 
θυνσης επί θεμάτων των παραπάνω Υπηρεσιών». 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 7 Αυγούστου 1989 

Ο Διοικητής 
ΓΕΩΡΓΙΟΣ ΧΙΩΤΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



